《张硕重寄杜兰香》
明代·徐熥

渺渺灵踪去不还，空劳珍重碧云鬟。人间无路通瑶阙，梦里何因见玉颜。

兰露半销香冉冉，花风初度佩珊珊。欲将一札传青鸟，知住蓬莱第几山。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。